Държавен вестник, бр. 61, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  61
Чл. 41б. Когато трябва да бъдат отчуждени 
принудително имоти – частна собственост, 
представляващи земеделски земи и горски 
територии, и като равностойно обезщетение 
се предоставя имот – частна държавна соб­
ственост, от държавния поземлен фонд и от 
горските територии – държавна собственост, 
но предоставените като обезщетение площи 
не са достатъчни, в плана за обезщетение 
се включват най-големите по площ имоти 
до изчерпване на предоставената площ, а за 
имотите, за които не може да се предостави 
имотно обезщетение, се предоставя равнос­
тойно парично обезщетение.“
§ 18. В чл. 42 се правят следните изменения 
и допълнения:
1. В ал. 1 думите „до 500 000 лв.“ се заме­
нят с „до 10 000 лв.“.
2. Алинея 2 се отменя.
3. Алинея 3 се изменя така:
„(3) Продажбата на имоти – частна държав­
на собственост, предоставени за управление 
на Министерството на отбраната, чиято да­
нъчна оценка е до 500 000 лв., се извършва 
от министъра на отбраната след провеждане 
на търг.“
4. Създават се ал. 4 и 5:
„(4) Продажбата на имот – частна държавна 
собственост, предоставен за управление на 
Министерството на отбраната, чиято данъчна 
оценка надхвърля 500 000 лв., се извършва с 
решение на Министерския съвет по предло­
жение на министъра на отбраната. Въз основа 
на решението на Министерския съвет минис­
търът на отбраната провежда търг.
(5) Продажбата на имот – частна държавна 
собственост, придобит или предоставен за уп­
равление на държавно предприятие по чл. 62, 
ал. 3 от Търговския закон, чиято данъчна 
оценка надхвърля 500 000 лв., се извършва 
от министъра, който упражнява правата на 
държавата в предприятието, след решение на 
Министерския съвет. Въз основа на решението 
на Министерския съвет министърът, който 
упражнява правата на държавата в предпри­
ятието, провежда търг.“
§ 19. В чл. 43, ал. 1 думите „съответно 
министърът на регионалното развитие и бла­
гоустройството“ се заменят с „министърът на 
отбраната или министърът, който упражнява 
правата на държавата в държавното предпри­
ятие по чл. 62, ал. 3 от Търговския закон“.
§ 20. В чл. 57 се правят следните изменения 
и допълнения:
1. В ал. 2 и 4 след думата „цената“ се по­
ставя запетая и се добавя „дължимите данъци, 
такси и режийни разноски“.
2. Алинея 5 се изменя така:
„(5) В случай че при провеждане на тър­
га се е явил един кандидат и е предложил 
продажна цена над 3 млн. лв., плащането на 
цената може да бъде разсрочено по искане на 
спечелилия търга участник за срок до една 
година от влизането в сила на заповедта по 
чл. 55, ал. 1, като плащането се извършва на 
равни месечни вноски. За периода на раз­
срочването купувачът дължи лихва в размер 
на основния лихвен процент. При забава на 
плащане от страна на купувача той дължи 
законната лихва.“
3. В ал. 6 думите „областен управител по 
местонахождение на имота“ се заменят с 
„министър“.
4. Алинея 7 се отменя.
5. Алинеи 8 и 9 се изменят така:
„(8) Органът по ал. 6 се произнася по за­
явлението за разсрочено плащане в 14-дневен 
срок.
(9) При съгласие за разсрочено плащане 
спечелилият търга участник е длъжен да за­
страхова имота в полза на държавата за пе­
риода на разсрочването, ако той е застроен, и 
да внесе първата месечна вноска, дължимите 
данъци, такси и режийни разноски в 14-дне­
вен срок от съобщаването по ал. 8. Когато 
спечелилият търга участник не застрахова 
имота в полза на държавата за периода на 
разсрочването, ако той е застроен, и не внесе 
първата месечна вноска, дължимите данъци, 
такси и режийни разноски в 14-дневния срок 
от съобщаването на съгласието, се приема, 
че се е отказал от сключването на сделката.“
6. В ал. 10 изречение първо се изменя така:
„При забава за плащане на дължима месеч­
на вноска повече от два месеца съответният 
министър прекратява договора.“
7. Алинея 12 се отменя.
§ 21. В чл. 58 ал. 1 се изменя така:
„(1) Въз основа на влязлата в сила запо­
вед по чл. 55, ал. 1 и надлежни документи 
за платена цена, данъци, такси и режийни 
разноски, съответно застраховане на имота 
в полза на държавата за периода на разсроч­
ването, ако той е застроен, платена първа 
месечна вноска, данъци, такси и режийни 
разноски по чл. 57, ал. 9, представени от купу­
вача, областният управител или съответният 
министър сключва договор за продажба на 
имота в 7-дневен срок.“
§ 22. В чл. 59 се правят следните изменения 
и допълнения:
1. Алинея 1 се изменя така:
„(1) По реда на тази глава се извършват 
и продажбите на имоти – частна държавна 
собственост, придобити или предоставени за 
управление на държавните предприятия по 
чл. 62, ал. 3 от Търговския закон, с данъчна 
оценка до 500 000 лв.“
2. В ал. 2 думите „съответния министър“ 
се заменят с „министъра, който упражнява 
правата на държавата в държавното пред­
приятие“.
3. В ал. 3 след думата „имота“ се добавя 
„и на министъра, който упражнява правата 
на държавата в държавното предприятие“.